Diari Oficial de la Generalitat Valenciana


Sumari del DOGV 4314, del 14-08-2002 (2002/7668)

Notificació al senyor Juan Fernández Ríos de la Resolució de 24 d'octubre de 2001, de la Direcció General de Transports de la Generalitat Valenciana, sobre el recurs d'alçada, per la qual es denega l'autorització de transports sèrie MPC al vehicle matrícula 7997-FTD.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4314

Data del DOGV
:   14-08-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/7668


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació al senyor Juan Fernández Ríos de la Resolució de 24 d'octubre de 2001, de la Direcció General de Transports de la Generalitat Valenciana, sobre el recurs d'alçada, per la qual es denega l'autorització de transports sèrie MPC al vehicle matrícula 1820-UTD. [2002/7668]
  
Davant la impossibilitat de practicar la notificació a l'interessat i de conformitat amb el que establix l'article 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificat per Llei 4/1999, de 13 de gener, es notifica per mitjà d'este anunci la resolució següent:
  
«Vist el recurs d'alçada interposat pel senyor Juan Fernández Ríos, amb NIF 20.365.313 Y i domicili a Cocentaina (Alacant), convent, 57, contra la Resolució administrativa de data 13 de juliol de 2001, del Servici Territorial de Transports d'Alacant, per la qual es denega l'autorització de transports de la sèrie MPC-N per al vehicle 3355-QAK i que té la seua base en els següents:
  
Antecedents de fet
  
Primer. Amb data 8 de juny de 2001, el senyor Juan Fernández Ríos presenta la sol·licitud d'autorització de transports de la sèrie MPC-N per al vehicle 2424-JHA.
  
Segon. Vista la sol·licitud, el Servici Territorial de Transports d'Alacant, amb data 14 de juny de 2001, remet l'escrit a l'interessat, notificat el 18 de juny, on se li requerix la documentació següent:
  
Obligacions fiscals (article 14. OM 24-08-99): el certificat de la Recaptació d'Hisenda de la no-existència de deutes en executiva referent a l'IVA i l'Impost de la Renda o l'Impost sobre Societats o, si és procedent, el certificat acreditatiu que els deutes que puga mantindre amb esta es troben ajornats, fraccionats o s'haguera acordat la seua suspensió amb ocasió de la impugnació de les corresponents liquidacions.
  
Documentació que acredite al dia de la data el domicili legal en esta província, per mitjà de certificat d'empadronament expedit per l'ajuntament que corresponga.
  
Certificat dels servicis d'Hisenda, pel qual s'acredita que l'activitat declarada, segons el certificat aportat expedit pel secretari general de l'Ajuntament de Burlada, li permet exercir la dita activitat en esta província.
  
De conformitat amb l'article 71 de la Llei de Règim Jurídic de les Administracions Públiques i del Procediment Administratiu Comú, disposa d'un termini de 10 dies comptadors des de l'endemà de la notificació de la present per a esmenar la falta assenyalada o presentar els documents indicats.
  
Transcorregut el dit termini se li tindrà per desistit de la seua petició. Este desistiment serà efectiu quan se li notifique la resolució declarativa de tal circumstància.
  
Tercer. L'interessat no contesta a allò requerit.
  
Quart. El Servici Territorial de Transports d'Alacant, després d'apreciar que no es pot estimar allò que s'ha sol·licitat, dicta resolució denegatòria amb data 13 de juliol de 2001, notificada el 24 de juliol, i realitza les consideracions següents:
  
Atés el temps transcorregut des que van ser notificades estes incidències en la tramitació del dit expedient, en virtut de tot el que disposa l'article 71 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/99, de 13 de gener, i ja que no s'ha realitzat l'oportuna contestació a la mencionada notificació en el termini establit, es resol, de conformitat amb l'article 42 de la dita Llei 7/99, l'arxiu de l'expedient tramitat a instàncies de Juan Fernández Ríos, que es té per desistit de la seua petició, i es dóna per conclòs aquell en els termes prevists en els articles 90 i 91 de la dita Llei 30/92.-
  
Cinqué. Amb data 26 de juliol de 2001 s'interposa recurs contra la resolució denegatòria.
  
Sisé. Es remet el recurs, acompanyat d'informe del cap del Servici Territorial de Transports d'Alacant de data 10 d'octubre de 2001, en el qual s'indica:
  
L'objecte de la resolució impugnada és dictaminar la finalització i l'arxiu de l'expedient per desistiment de l'interessat en els termes que la Llei 30/92, de 26 de novembre, i la Llei 4/99, de 13 de gener, establixen que no són susceptibles de recurs aspectes que no afecten el contingut de l'expressada resolució, per la qual cosa procedix informar aquell en sentit desfavorable i proposar la rectificació de la resolució recorreguda.
  
No obstant això és necessari posar de manifest quant al fons de la denegació que l'Agència Tributària té registrat el recurrent amb l'anotació de ?Incompliment d'Obligacions Fiscals', raó per la qual li ha sigut exigit el certificat que preveu l'article 32 b) en relació amb l'article 14.1 d) de l'Orde Ministerial de 24/8/99 i que mai no va aportar, i no es considera prou el certificat expedit pel Govern de Navarra sobre el particular.
  
A estos fets són d'aplicació els següents:
  
Fonaments de dret
  
Primer. L'article 32 apartat b) de l'Orde de 24 d'agost de 1999, en matèria d'autoritzacions de transports de mercaderies per carretera, establix que l'empresa s'haurà de trobar al corrent de les obligacions fiscals, la qual cosa s'acredita d'acord amb el que disposa l'article 14.
  
Segon. L'article 14.1 d) de l'orde mencionada establix que no ha d'haver-hi deutes amb l'estat o amb la comunitat autònoma corresponent, i s'acreditarà per mitjà de certificat administratiu expedit per l'òrgan competent en la recaptació dels tributs.
  
Atés que no es complix amb la dita disposició, ja que no es presenta allò que s'ha disposat per la normativa mencionada, quant al seu domicili fiscal es troba en lloc distint al que es referix el certificat presentat, i este no és vàlid, a més figura en l'administració tributària amb l'anotació de ?Negatiu. Incompliment de les obligacions fiscals?, amb data 13 de juny de 2001, i no hi ha constància en l'expedient de l'esmena de la dita circumstància.
  
Segons el que exposa, resolc desestimar el recurs interposat per Juan Fernández Ríos, contra la Resolució administrativa de data 13 de juliol de 2001, del cap del Servici Territorial de Transports d'Alacant, per la qual es denega autorització de transports sèrie MPC per al vehicle 9944-GJS.
  
Contra la present resolució, que és definitiva en via administrativa, podrà interposar recurs contenciós administratiu davant del Jutjat del Contenciós Administratiu, en del termini de dos mesos comptadors des de l'endemà de la recepció de la notificació, de conformitat amb el que establixen els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això, sense perjuí que es puga exercitar qualsevol altre acte o acció que s'estime procedent».
  
València, 24 d'octubre de 2001.- El director general de Transports: Vicente Dómine Redondo.
  
Conselleria de Obras Públicas,
  
Urbanismo y Transportes